b'\n_START_ARTICLE_\nArkiv for Dansk Litteratur\n_START_PARAGRAPH_\nArkiv for Dansk Litteratur (ADL) er et omfattende og frit tilg\xc3\xa6ngeligt referencebibliotek og webarkiv for den klassiske danske litteratur og indeholder tekst- og faksimileudgaver af en lang r\xc3\xa6kke vigtige \xc3\xa6ldre danske forfatterskaber. Teksterne er s\xc3\xb8gbare og kan downloades i en pdf-udgave._NEWLINE_ADLs websted er udarbejdet i samarbejde mellem Det Kongelige Bibliotek og Det Danske Sprog- og Litteraturselskab (DSL). Hjemmesiden lanceredes i efter\xc3\xa5ret 2002 som en del af et fem\xc3\xa5rigt projekt med st\xc3\xb8tte fra Danmarks Elektroniske Fag- og Forskningsbibliotek (DEFF). ADL vedligeholdes og opdateres l\xc3\xb8bende.\n_START_SECTION_\nOphavsret\n_START_PARAGRAPH_\nGrundet 70-\xc3\xa5rs-klausulen i den danske lov om ophavsret kan ADL f\xc3\xb8rst give adgang til tekster, n\xc3\xa5r en forfatter har v\xc3\xa6ret d\xc3\xb8d i 70 \xc3\xa5r. Der kan s\xc3\xa5ledes f\xc3\xb8rst gives adgang til nye forfattere i takt med at 70-\xc3\xa5rs gr\xc3\xa6nsen rykker. Opl\xc3\xa6gning af nye forfatterskaber afventer en ny plan.'